Qurbon hayit bayrami 11 sentabrdan boshlansa, Kuvayt davlat xizmatidagi xodimlar uchun 9 kunlik dam olish kuni sifatida tasdiqlashi mumkin. Bu haqida Emirates 24|7 nashri xabar qildi. Qurbon hayit bayrami 11 sentabrdan boshlanishi rasman tasdiqlansa, vazirlik bir necha kunlik dam olish kunlarini e’lon qiladi. Bu Makkaga haj ziyoratini amalga oshirayotgan millionlab musulmonlarning Arofat tog‘ida turgan vaqtiga to‘g‘ri keladi. OAV davlat xizmati kengashi ma’lumotiga asoslanib, Qurbon hayitining birinchi kuni yakshanbaga to‘g‘ri kelsa, vazirlik to‘qqiz kunni dam olish kuni, deb e’lon qilishi haqida ma’lum qildi. "Bu dam olish kunlarining 9 sentabr juma kunidan 17 sentabrga qadar davom etishini bildiradi. " "Ish kuni esa 18 sentabrdan boshlanadi", - deyiladi ma’lumotda.